NǓKPƆ́NNÚMƐ 20
Tasuna Ðagbe
Nǔnywɛtɔ́xó 12:13, 14
SIN SƐ̀ XWÈ NA: Ðò tasunaxó towe lɛ mɛ hǔn, d’alɔ tóɖówetɔ́ lɛ bonu ye ni yí gbè nú nǔ e ye kplɔ́n lɛ é lobo lɛ́ zán.
LEE È SIXU BLÓ GBƆN É:
Cá tasunaxó towe xá xóta e a gbajɛ̌mɛ na é. Vɔ̌ nǔ taji ɖěɖee jí a ɖɔ xó dó lɛ é kpo xóta towe kpo jí gbɔn.
Dǒ wusyɛn lanmɛ nú tóɖówetɔ́ lɛ. Xlɛ́ nǔ e tóɖówetɔ́ lɛ na wà lɛ é ye, kpo hwɛjijɔ ɖagbe e wu ye na wà mɔ̌ lɛ é kpo. Xóɖiɖɔ towe ni xlɛ́ ɖɔ a ɖi nǔ nú nǔ e ɖɔ wɛ a ɖè é, b’ɛ lɛ ɖò taji.
Tasunaxó towe ni bɔkun bo lɛ́ ɖò klewun. Ma sɔ́ nǔ taji yɔyɔ̌ ɖevo lɛ d’emɛ ó. Zǎn xókwín klewun ɖé lee é na byɔ ɖó é dó dó wusyɛn lanmɛ nú tóɖówetɔ́ lɛ bonu ye na wà nǔ.